في الوقت لي دنيا باطمة كتعيش أسوء أيام حياتها بسبب التحقيق معاها والاستماع ليها هي وختها، واتهامهم في قضية “حمزة مون بيبي”، راجلها ومدير أعمالها محمد الترك ولا التخصص ديالو الكذوب والكاموفلاج. راجل دنيا لي المفروض يقاد الأمور ويعرف يتصرف وقت المشاكل كيزيد يغرق ليها الشقف. أول كذبة كانت ملي دار فيديو كينفي فيه خبر الاستدعاء من البحرين وكينتقد الصحافة المغربية بطريقة بشعة. النوبة الثانية ملي كانت دنيا عند البوليس في كازا وهو كيدير الفيديوهات وكيغني في الطوموبيل بحالا زعما ماكاين والو. وثالث كذبة واكبرهم، هي ملي منعوها البوليس من الخروج من المغرب وقال أنها كانت معاه باش يمشي للبحرين، وغير مشات عليه الطيارة. ولحد الآن الترك هو فقط الزوج، ومادايرش دورو كمدير أعمال باش يخلي التحقيق يمشي عادي بلاما يكون تشويش، لأن الخرجات لي كيدير لا هو لا مراتو كضرهم اكثر مما كتنفعهم. 
محمد الترك راجل دنيا باطمة عاطي للكذوب صلية ومراتو غارقة حتى للوذنين